53. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ Αριθ. 10453 της 27 Μαρτ.-5 Απρ. 2001 (ΦΕΚ Β΄375) Δημιουργία Βάσης Δεδομένων για το Προσωπικό και τα Οικονομικά των Νομαρχιακών Αυτοδιοικήσεων. Έχοντας υπόψη: 1. Τις διατάξεις του άρθρ. 7 παρ. 5β του Νόμ. 2839/2000 (ΦΕΚ 196/Α/12.9.2000) «Ρυθμίσεις θεμάτων του Υπουργείου Εσωτερικών, Δημόσιας Διοίκησης και Αποκέντρωσης και άλλες διατάξεις». Σελ. 52,6794 Τεύχος 1424 Σελ.56 2. Τις διατάξεις του Π. Δ. 30/1996 (ΦΕΚ 21/Α/2.2.1996) «Κώδικας Νομαρχιακής Αυτοδιοίκησης», όπως ισχύουν σήμερα. 3. Τις διατάξεις του Νόμ. 2472/1997 (ΦΕΚ 50/Α/10.4.1997) «Προστασία του ατόμου από την επεξεργασία δεδομένων προσωπικού χαρακτήρα». 4. Την ανάγκη δημιουργίας βάσης δεδομένων για το σύνολο  της τοπικής Αυτοδιοίκησης β΄ βαθμίδας, αποφασίζουμε 1. Οι Νομαρχιακές Αυτοδιοικήσεις, υποβάλλουν στο Υπουργείο Εσωτερικών, Δημόσιας Διοίκησης και Αποκέντρωσης, στοιχεία για το προσωπικό τους, τακτικό και έκτακτο και για την οικονομική τους κατάσταση και διαχείριση, καθώς και όμοια στοιχεία για τα Ν.Π.Δ.Δ. και τις πάσης φύσεως επιχειρήσεις τους. Τα ίδια, ανωτέρω, στοιχεία, κοινοποιούν ταυτόχρονα στην εποπτεύουσα αυτές αρχή της οικείας Περιφέρειας (Δ/νση Αυτοδιοίκησης και Αποκέντρωσης). 2. Για την υποβολή των στοιχείων, που αφορούν στο προσωπικό τους, ορίζεται ως καταληκτική ημερομηνία η 31η Ιανουαρίου του επόμενου έτους. 3. Τα στοιχεία που αφορούν στην οικονομική κατάσταση και διαχείρισή τους, υποβάλλονται σε εξαμηνιαία και ετήσια βάση, ως εξής: - Α΄ Εξάμηνο: Καταληκτική ημερομηνία η 31η Ιουλίου. - Δωδεκάμηνο (Α~+Β~ εξάμηνα): Καταληκτική ημερομηνία η 31η Ιανουαρίου. - Ετήσιος απολογισμός: Καταληκτική ημερομηνία η 30η Απριλίου του επόμενου έτους. 4. Τα στοιχεία αυτά, αντίγραφα των οποίων φυλάσσονται στην οικεία Νομαρχιακή Αυτοδιοίκηση, υποβάλλονται εγγράφως και συνοδεύονται από μαγνητικό μέσο (δισκέτα), ώστε να είναι δυνατή η σύγκριση αυτών και η άμεση επεξεργασία τους. Η εγκυρότητα των στοιχείων και η ταυτότητα των περιεχομένων του εγγράφου και εκείνων του μαγνητικού μέσου, βεβαιώνονται από τον προϊστάμενο της υπηρεσίας που τα υποβάλλει. 5. Τα στοιχεία αυτά υποβάλλονται υπό μορφή ΠΙΝΑΚΩΝ, σύμφωνα με τα υποδείγματα, που θα αποστέλει το Υπουργείο στις Νομαρχιακές Αυτοδιοικήσεις όλης της χώρας, προς συμπλήρωσή τους. 3.Α.αα.52-53 Νομαρχιακή Αυτοδιοίκηση-Δεύτερος Βαθμός Τοπικής Αυτοδιοίκησης 6. Η μη παροχή ή η καθυστέρηση παροχής των στοιχείων, τιμωρείται με πρόστιμο που επιβάλλεται με απόφαση του Υπουργού Εσωτερικών, Δημόσιας Διοίκησης και Αποκέντρωσης, σε βάρος της Νομαρχιακής Αυτοδιοίκησης, το οποίο ανέρχεται από 5% μέχρι 15% των Κ.Α.Π.. του άρθρου 2 του Ν. 2672/1998, ανάλογα με τη συχνότητα και τη βαρύτητα της παράβασης, το οποίο παρακρατείται κατά την κατανομή των Κ.Α.Π. του επόμενου έτους, στην οικεία Νομαρχιακή Αυτοδιοίκηση, συνιστά δε παράβαση υπηρεσιακού καθήκοντος, η οποία τιμωρείται ποινικώς και πειθαρχικώς, σύμφωνα με τις κείμενες διατάξεις. 7. Με την παρούσα απόφαση, δεν προκαλείται δαπάνη σε βάρος του Κρατικού Προϋπολογισμού. 